JohanHeinsen/ENO huggingface dataset:
Odense Adresse-Contoirs Efterretninger, 1820-01-04
J Paris blev et velklædt Fruentimmer nylig med Vold bortført af to maskerede Personer, offentlig paa Gaden, da hun med en Veninde gik hjem fra Skuespillet. Seineflodens pludselige Stigen har ogsaa her i de sidste Dage givet Anledning til adskillige ulykkelige Hændelser, J Calais blev en 85 Aars Olding for kort siden anklaget for at have begaaet et dobbelt Mord i Hospitalet St. Omer, og derfor af Retten dømt fra Livet.
Odense Adresse-Contoirs Efterretninger, 1820-01-04
Da det yndede Sørgespil: den Sicilianske Vesper nylig blev opført paa det franske Theater i Strasburg, maatte Skuespillerne paa Folkets vedholdende Begjæring gjentage er Sted, hvor en Minister bebreides at have anmasset sig større Authoritet end Kongen selv og true Folkets Frihed. NæstForestillingsaften forlangte Folket samme Sted atter gjentaget, hvilket Skuespillerne afsloge, fordiøvrigheden havde forbudet al slig Repetition; men nu begyndte en saa hæftig og vedholdende Allarm, at Man efter halvanden Timers Forløb omsider maatte føie Publikum og spille Scenen om Marskallen, Grev Serrurier, Pair af Frankerio. s. v. er afgaaet ved Døden.
Odense Adresse-Contoirs Efterretninger, 1820-01-04
Bladet Censoren har en sælsom Fabel, om 15,000 ti Engellændere, som skulle være landede i Portugal og allerede have besat Staden Abrantes, hvorover Folket i Lissabon, havde gjort Oprør og dræbt alle Engellændere; Rygtet gik endog, at Lord Wellington skulde være Konge i Portugal, men Folket vilde heller have en spansk Prinds, m. m. af samme Suurde.
Odense Adresse-Contoirs Efterretninger, 1820-01-04
Tydskland. Efter Reisendes Beretning skal Sand nu i mere end en Maaned have ligget hen i en bevidstløs Tilstand, saa at han ei engang kan kjende sine Bekjendtere mere. Den Badenske Regjering har udsat en Belønning af 100 Dukater for Opdagelsen af Forfatteren til en den 11 Novbr. paa en Overforstmesters Huus i Donauschwingen heftet Opfordring til Publikum at modsætte sig de herskabelige Rettigheder.
Odense Adresse-Contoirs Efterretninger, 1820-01-04
Preussen. J Oranienburg forenede den luther skee og reformeerte Menighed sig den 19 Decbr. høitidelig til een Evangelisk Menighed.
Odense Adresse-Contoirs Efterretninger, 1820-01-04
Sverrig og Norge. Den 19 Decbr kom Kronprindsen tilbage til Stokholm fra Upsala. De Professorer, sammesteds, hvis Underviisning Hs. Høihed benyttede, have faaet hver sin Gulddaase til Foræring.
Odense Adresse-Contoirs Efterretninger, 1820-01-04
J Norge staae for nærværende Tid ikke mindre end 11 geistlige Embeder vakante, hvoraf flere allerede i lang Tid have været ubesatte, da det mangler paa Kandidater. - Her kunne vi ikke sige med Chilian. Ligesaa hos os Valløe Saltværk med Tilbehør er nu ved offentlig Auction bortsolgt til Kjøbmændene C. Stoltenberg og Niels Bull i Tønsberg for den Summa 10100 Sølvspecies.
Odense Adresse-Contoirs Efterretninger, 1820-01-04
Fædrelandet. Kongehuset. Søndagen den 2 Januar er anlagt Hofsorg for den afdøde Arve=Storhertug Frederik Ludvig af Mechlenburg-Schwerin, som bæres i 14 Dage.
Odense Adresse-Contoirs Efterretninger, 1820-01-04
Lovgivning. 17 Decbr. 1819. Paa Generalvostdirectionens allerunderdanigste Forestilling har Hs. Majestæt Kongen ved allerhøieste Resolution af 17 f. M. allernaadigst tilladt, at Fragten for de med Pakkeposten følgende Reisende, som i Almindelighed har været bestemt til 38 Rbs. i Sølv pr. Miil, maa indtil en Veilængde af fulde 8 Miil og derunder, nedsættes til 28 Rbs. i Sølv pr. Miil for Jan., Febr. og Marts Maaneder næstkommende Aar.
Odense Adresse-Contoirs Efterretninger, 1820-01-04
Offentlige Foranstaltninger. Under 24 f. M. er Lands=Overrets samt Hof= og Stadsrets Assessor M. P. Zeuthen tillagt allerhøieste befaling at tage Sæde og fungere som Assessor i Høiesteret, naar han af Justitiariui bemeldte Ret tilsiges, at hans Nærværelse der, formedelst forekommende Omstændigheder, behøves og hans Embedsforretninger det tillade.
Odense Adresse-Contoirs Efterretninger, 1820-01-04
Ved Politieplakat af 30 Decbr. ere de ældre Forbud og Advarsler mod den farlige Nytaarskyden atter indskjærpede, med Tilføiende, at den Person, det være Mandfolk eller Fruentimmer, der forseer sig herimod, forbliver efter Paagribelsen i Arrest indtil Sagens Uddrag; men træffes Gierningsmanden ikke, fordres Huus-Eieren eller Beboeren af Etagen til Ansvar. - J Odense mærkedes i Aa atter intet, hverken til den fatale Aftensyngen eller Potte kasten.
Odense Adresse-Contoirs Efterretninger, 1820-01-04
Videnskabelighed. J Hovedstaden udkommer for Tiden 28 periodiske Blade og Hefteskrifter, nemlig: Aften, posten, Adresseavisen, Borgervennen, Brevduen, Bibliothek for Moerskabslæsning, Kollegialtidenden, Oekonomisk Korrespondent, Dagen, Dagsposten, Flora, Hesperus(Maanedsskrift), Hesperus (Blad), Handels- og Jndustrietidenden, Journal for Politik=Natur= og Menneskekundskab, Litteraturtidenden, Morgenbladet, Magazin for Reisebeskrivelser, Magazin for Ungdommen, Politievennen, Politik og Historie, Priiskouranten paa Vare, Reiselagttagelser, Nyeste Samling af Romaner, Skilderiet; Statstidenden, Theatret, Tilskueren og Visiteuren. Dette betydelige Antal af Tidsskrifter vil imidlertid efter Forlydende, til Nytaar blive forringet med 4 a 6 ; i Udgivelsen, af enkelte af de nævnte er allerede Standsning indtruffen. Derimod omtales 2 nye Blades og en nye Journals Fremkomst.
Odense Adresse-Contoirs Efterretninger, 1820-01-04
En splinterny Videnskabsgreen vil blive aabne med det nye Aar, da en Skrædermester With i Kjøbenhavn, for at bringe Skræderprofessionen til den Grad af Fuldkommenhed, der bør kunne findes blandt Mestere, og Stadsborgere, og som den alt for mange Aar siden paadenne Maade har naaet i Engelland, Tydskland og Frankerige, agter fra Nytaars Begyndelse af og fremdeles, at give theoretisk og praktisk Underviisning i de vigtigste, Dele af Skræderprofessionen: Maalet, Beregninger Tegning, Snit o. s. v. Sin Anmeldelse deraf slutter han med disse Ord: Apaatvivlelig vil der findes Dem, som gjerne ville søge at sætte mig og mit forehavende i et ufordeelagtigt Lys hos dem, hvor jeg ikke personligen kan legitimere mig; men jeg beder den Bedretænkende at bære skaansomt over med Daarens Dom. De Hellige, som om 400 Aar skulle leve herneden, skulle efter Hr. Willadsens Authoritet, blot ved et Vink: bliv kunne sætte en Have paa Jorden, hvis Bærer (a Jorden) og selve Havens Jndhold: Træer, Blomster var - illuminere Luftkredsen med flere Sole, speilklar, og saa at den glimrende, den folklædte Luftkreds gjensees glimrende paa Jorden og i Træerne, Bladene og Blomsterne - og Orgelioner høres allevegne - uden Jnstrumenter - !!! Den, som maatte have Lyst til at erfare, hvorledes Alt dette kan blive muligt, henviser han til sinysudgivne Skrift.
Odense Adresse-Contoirs Efterretninger, 1820-01-04
Nylig er udkommet: Alvilde eller To for Een Original=Komedie i 3 Acter, hvis Forfatterske skal være Virzilig Christine Lund, et tiaarigt Pigebarn, der allene, efter egen Jdee, Tænkegang og Stilemaade, har udarbeidet dette Forsøg til Morve for sine Jævnaldrende. Vil hun vedblive som hun har begyndt, saa Gud Naade den arme Mand, der engang bliver Eier af denne Skat!
Odense Adresse-Contoirs Efterretninger, 1820-01-04
Odense. Det nye Frankske Skuespillerselskab er nu indtruffet hertil, og opførte første Gang i Søndags Landsbyebarberen og Lystspillet: Kongen fra i Gaar. Som an Mærkelighed fortjener det at anføres, at Præsten Hr. Graae paa Langeland har i afvigte Aar efter 5 Skpr. Udsæd af den saakaldte St. Hans Rug avlet 25 Tdr., hvis Kjærne er befunden af særdeles god Beskaffenhed Gaardmand Peder Madsen i Allerup under BrobyegaardsGods har i dette Aar først besaaet et Stykke Land med Hør, hvilken voxede og blev meget frodig, saa at han maatte optage den førend Frøet blev fuldt modent, men fik 4 Lpd. meget god Hør - derpaa pløiede og besaaede han Jorden; meget tyndt med 1 Skp. Boghvede, hvorefter han avlede 12 Skpr. Samme Jord er atter nu behandlet, og deri, lagt Hvede til Vintersæd. Statistisk Mærkværdighed. Ved at sammenligne det større Antal Fødte, de fleste Sogne have i det forløbne Aar, er der vel neppe noget Sogn, der kan veie op med Nyborg, hvor der ere 75 flere Fødte end Døde, da Odense 3 Sogne kun have 67.
Odense Adresse-Contoirs Efterretninger, 1820-01-04
Anmeldelse. Ulykkelige Hændelser.
Odense Adresse-Contoirs Efterretninger, 1820-01-04
Jndsenderen, Arvefæste Eier af en betydelig Landeiendom, kom formedelst Krigsaarenes Besværlighed og tilstødte Uheld i en Gjeld af 20,000 Rbd. Sølvværdie. Denne Kapital blev opsagt Aar 1817, og da den ei kunde tilveiebringes, blev den efter Kreditors Forlangende omskreven efter en Kours af 375, til den Summa 37,500 Rbd. N. V., hvilke, da de atter bleve opsagte til Udbetaling i 11 Juni 1819, maatte tilveiebringes ved et nyt Laan af 37,500 Rbd. Sølv, formedelst den daværende pari Kours. Kort efter 11 Juni Termin 1819 afbrændte for mig endeel Gaarde og Huse i en Bondebye. Assurancen blev udbetalt i Sølv efter pari Kours den 29 Septbr. sidst. Nu da Regningerne skal betales i Terminen (11 Decbr.) og disse ere akkorderede deels i Sølv, deels i rede Sølv, tabtes herved næsten 50 pro Ct. af Assurancens Beløb. Var Udbetalingen skeet 3 Dage senere, maatte Assurance=Kassen have betalt efter den nugjeldende Qvartals-Kours.
Odense Adresse-Contoirs Efterretninger, 1820-01-04
Foruden disse Uheld har jeg oppebaaret, som sædvanlig, min hele Jordebogs=Indtægt ved Michaeli (Septbr. Maaned) da pari Kours gjeldte, og da denne Jndtægt stedse har været brugt til at dække og klarere October og Januar Qvartalers Skatter med, saa bliver der, formedelst Qvartal-Koursens pludselige Forandring af 12 Forhøielse i October Qvartal, en Deficit af F. for October Qvartal og sandsynlig meere for den kommende Januar Qvartal 1820. Ogsaa Folkelønnen er akkorderet i Sølv og maatte i sidstafvigte November betales med ske Forhøielse, medens Jndtægten dertil kun modtoges efter pari Kours.
Odense Adresse-Contoirs Efterretninger, 1820-01-04
Forlangt Jndrykkelse. J denne Høitid maatte Nyborg Menighed føle Savnet af en Stadsmusikant, da Man ganske manglede den skjønne Musik, der bidrager saameget til at forhøie og opløfte Følelserne.
Odense Adresse-Contoirs Efterretninger, 1820-01-04
Siden Organisttjenesten ikke skulde anvendes til Fordeel for Skolekassen, saa er det beklageligt, at Man, ved den duelige Thorbergs Afgang, ikke magede det saaledes, at OrganistStadsmusikants=Tjenesten bleve forenede i een Person, hvortil det i nærværende Tid vist ikke kunde mangle paa duelige Subgjekter. N. Møller.
Odense Adresse-Contoirs Efterretninger, 1820-01-04
dertissements. J Følge Udlægshaverens Forlangende, bliver 3de Auctioner, afholdte over Gaardmand Jørgen Jensens Gaard i Kielstrup, under Vissenberg Sogn, der staaer for Hartkorn Ager og Eng, omtrent 4 Tdr. 5 Skpr. Auctionerne afholdes Fredagen den 21 Jan., den 4de og 18 Febr. næstkommende, hver Gang i Gaarden om Formiddagen Kl. 10. Odense den 3 Jan. 1820. C. A. Falbe.
Odense Adresse-Contoirs Efterretninger, 1820-01-04
Paa Krogshøi Gaard 1/2 Miil fra Odense, bliver Mandagen den 17 Jan. næstkommende, ved Auction bortsolgt endeel paa Roden staaende Elle-Træer, nogle enkelte Bøge og Ege, samt noget Stubbe=Brænde, 3 Køer og 1 Hest. Odense den 3 Jan. 1820. C. A. Falbe.
Odense Adresse-Contoirs Efterretninger, 1820-01-04
Skov=Auction. Efter Eierens Forlangende, bliver Mandagen den 10 Jan. næstkommende om Formiddagen Kl. 10 slet, foretaget offentlig Auction i Morud Skov, i Parcellen No. 8, som beboes af Føren Christophersen, over en Deel paa Roden staaende Ege Bøge= og Esketræer, for det meste tjenlig til Gavntræe. Hvilket herved til Liebhavernes Efterretning bekjendtgjøres, med Anmodning om, hos ovenmeldte Beboer at give Møde. Andkjær, Birkholm den 31 Decbr. 1819.
Odense Adresse-Contoirs Efterretninger, 1820-01-04
Auctions-Direkteur.
Odense Adresse-Contoirs Efterretninger, 1820-01-04
Formedelst indløbne Omstændigheder agter undertegnede Eier at bortsælge sin iboende Gaard, beliggende i Weistrup Bye, og staaer for Hartkorn Ager og Eng 5 Tdr. 7 Skpr. 1 Fdk. 2 1/3 Alb. Den er udskiftet af al Fælledskab, og har sin Jord tæt ved Byen, af bedste Slags, foruden det nødvendige Skovmaal og Tørveskjær. Liebhaverne ville jo før jo hellere henvende dem til Eieren selv, for at tage Eiendommen i Øiesyn, og derefter at akkordere med samme om Gaarden. Niels Pedersen, Weistrup den 23 Decbr. 1819. Selveier.
Odense Adresse-Contoirs Efterretninger, 1820-01-04
Ved udstædt Proklama, der er læst ved Odense Byetingsret den 17 Mai, og ved den Kongelige Lands Overret samt Hof= og Stadsret i Kjøbenhavn den paafølgende 7 Juni d. A., er Alle og Enhver, der maatte formeene sig at have noget at fordre efter den her i Staden bortdøde Forpagter Philip Waidtlefs, indkaldede med 12 Ugers Varsel til inden denne Tids Forløb at anmelde deres Fordringer hos Borgmesteren i Odense, som paa Skifterettens Vegne modtager Anmeldelserne; hvilket herved endvidere bekjendtgjøres 3 Gange efter hinanden i Fyens Stifts Aviser og Statstidenden i Kjøbenhavn til alle Vedkommendes Efterretning. Odense Raadstue den 10 Juni 1819. Borgmester og Raad.
Odense Adresse-Contoirs Efterretninger, 1820-01-04
At Kjøbmandsenken Madame Dorothea sal. Møhls heri Byen under 8de dennes har seet sig nødsaget til at opgive sit Boe til hendes Kreditorers fyldestgjørelse, og at Boet, strax derefter er taget under lovlig Behandling, anmeldes herved til Kreditorernes Efterretning. Og da der i denne Henseende, førend noget videre foretages, ønskes en Skiftesamling i Boet, anmodes hendes Kreditorer behagelige, give Møde i samme Fredagen den 7 Januar førstkommende, Formiddagen Kl. 10 slet, for nærmere at overlægge det Fornødne. Kjerteminde den 11 Decbr. 1819. Schou.
Odense Adresse-Contoirs Efterretninger, 1820-01-06
49 Aargang. Fyens Stifts No. 3. Kongelig allene privilegerede. Adresse-Avis og Avertissementstidende, som forsendes overalt med Brevposten. i Danmark og Hertugdømmene. Ar Redigeres, trykkes og forlægges af Udgiveren Søren Hempel i Odense. Torsdagen den Januar 1820.
Odense Adresse-Contoirs Efterretninger, 1820-01-06
Adskilligt. Mandskabet paa de spanske Krigskibe, som ligge i Baierved Cadix, skal være smeltet ind til en Niendedeel. Mange antage det for umuligt, at disse Skibe, som heelt igjennem ere forgiftede, nogensinde kunne blive fuldkommen rensede. Dette synes ikke at være nogen ugrundet Frygt, da der netop ombord i Skibe ere saamange pestledende Sager. Der vil da vel intet andet være tilbage, end at opbrænde samtlige disse Skibe tilligemed Touge og Seil. J Spanien skal der ialt nu være død 16000 Mennesker af den gule Feber.
Odense Adresse-Contoirs Efterretninger, 1820-01-06
Det var den brittiske Kommodore Bowles, som forrige Sommer tilligemed Generalkonsulen blev anfaldet, slæbt af Hestene og mishandlet af Dragonvagten i Brasilien, fordi de ikke efter Landets Skik sterg af medens Dronningens Vogn passerede dem forbi. Jmidlertid gjorde han saa vægtige Trudsler over denne Fornærmelse, at Man maatte beqvemme sig til at give ham den brillanteste Satisfaktion, lidet de to vagthavende Officerer bleve arresterede og førte ombord paa det Engelske Skib, hvor de, med det Engel ske Flag vaiende over deres Hoveder, i mange Tilskueres Paasyn maatte gjøre den meest ydmygende Afbigt og bede, Kommodoren at udvirke deres Løsladelse, hvilket han da ogsaa gjorde.
Odense Adresse-Contoirs Efterretninger, 1820-01-06
En duelig Mathematiker i Neapel har opfunden en ganske ny Methode til at oplyse Theatret, ved en stor Globus af Glas, der udspreder det klareste Lys over Skuepladsen, i hvor stor denne endogsaa er. Lyset gaaer ud fra den Sid af Skuepladsen, der betragtes som Østen, hæver sig efterhaanden i Veiret til Middagshøiden og synker derpaa igjen med mod Vesten, hvorved frembringes den meest skuffende Lighed med det naturlige Dagslys. Ved en Jndretning af samme Art vil Opfinderen ogsaa søge at efterligne Natten. De mange Ubeqvemmeligheder, den sædvanlige The later Belysning medfører, ere ved denne Opfindelse aldeles hævede.
Odense Adresse-Contoirs Efterretninger, 1820-01-06
Den bekjendte Generallieutenant Jomini erklærer sig i det nylig udkomne tredie Oplag af hans tritiske Værk om Frederik den Stores Krigshistorie, aldeles imod det nærværende Kornsystem, hvilket efter hans Formening omsider vil styrte Europa tilbage i det tredie eller fjerde Aarhundredes Tilstand. Sættes der ikke snart Grændser for dette frygtelige Opbud i Masse der der sig ikke beregne, hvor Ødelæggelsen vil standse. Nu opbydes et Lands hele Befolkning ikke, som i Middelalderen, mod indbrydende Barbarer, men for, efter et heelt Sekulums Forløb, at faae afgjort, om denne eller hiin Provinds skal bestyres af en Præfekt fra Paris, Petersborg eller Wien.
Odense Adresse-Contoirs Efterretninger, 1820-01-06
Et Par af de tydske Ubetingede eller Jndviedei indfandt sig forleden i en pohlsk Stad, hvor Øvrigheden, effattede Mistanke og lod dem arrestere. Dog tilføiede 1 Man dem intet andet Ondt, end at Man lod deres lange Skjæg afrage, Haaret klippe og klædte dem som andre Mennesker, hvorpaa de ved Kosakker førtes over Grændserne.
Odense Adresse-Contoirs Efterretninger, 1820-01-06
Den berømte Reisende, Hr. Belzoni, har paa en Reise i Lybiens Ørkener, for at besee Ruinerne af Jupiter Am J imons Tempel, fundet den mærkværdige Kilde, som allerede Herodet omtaler, der tidlig om Morgenen og om Aftenen er varm, ved Midnat kogheed og om Middagen derimod ganske kold. Han medtog noget af dens Vand, for nærmere at undersøge dets Bestanddeele.
Odense Adresse-Contoirs Efterretninger, 1820-01-06
Det er paafaldende, hvorledes Kulturen og Velstanden, 1stiger Dag for Dag i det store Russiske Rige. Fem Universiteter, 58 Gymasier, henved 600 Distriktskoler, foruden mange mindre Underviisningsanstalter, virke kraftig til Folkets almindelige og videnskabelige Uddannelse, og som denne stiger, danner der sig efterhaanden en talrig Middelstand, der altid udgjør Statens Kjerne. J Ruslands 1800 Stader tælles henved 6 Millioner frie Borgere, og Antallet af de frie Landmænd forøges bestandig ved løsgivne Livegne, saa at Alting spaaer dette vidtløftige Rige den lykkeligste Fremtid.
Odense Adresse-Contoirs Efterretninger, 1820-01-06
Sammenhængen i Affæren mellem Lieutenanterne Schrøder og Staib paa Christianias Gader er nu bekjendtgjort. Den Første skal være et uroligt Hoved, som allerede i Aaret 1816 har havt en Æressag med En, der fugtlede ham i sin Uniform, skjøndt han havde sin Sabel i Nærheden, hvorfor hans Kammerater ikke vilde tjene med ham, og gav ved nye Trudsler og Fornærmelser selv Anledning til hiint famsse Optrin i Christiania.
Odense Adresse-Contoirs Efterretninger, 1820-01-06
Paschaen i Ægypten vedbliver at begunstige Jndustrievæsenet og haaber, hvad Sukkerraffinaderierne angaaer, snart at komme saa vidt, at han, til stor Skade for de europæiske Raffinaderier, kan forsyne alle Kystlandene ved det joniske og sorte Hav med Sukker.
Odense Adresse-Contoirs Efterretninger, 1820-01-06
Dødsfald. Tømmermester og Kapitain ved Brand korpset, P. G. Petersen, 60 Aar; Major C. Bornemann, Frue Søegaard; Frue C. Gyleck; Hørkræmmer J. L. Schiøtt, 36 Aar, alle i Kjøbenhavn. Kandid. Juris H. H. T. Fogt Nyekjøbing paa Falster, 28 1/2 Aar; Kjøbmand C. Aagaard i Hjørring, 35 Aar; Kjøbmand Lederthoug i Aalborg; Konrettor H. J. Steenhagen i Hadersleben, 39 Aar; Fægtemeste ved Sorøe Akademie Cadet Supiot, 75 Aar; Skolelærer og Kirkesanger J. C. Rube, i Viig, 76 Aar; Major E. Hinchelde i Nyekjøbing paa Falster, 56 Aar; Kammerraad og forhenværende Amtsforvalter i Vordingborg og Møens Amtstue ikker, R. Frederichsen. Dis
Odense Adresse-Contoirs Efterretninger, 1820-01-06
Befordringer og Afgang. Under det danske Kancellie. Den 22 Decbr. f. A.
Odense Adresse-Contoirs Efterretninger, 1820-01-06
er Examinatus Juris J. C. Jessen beskikket til Prokurator ved alle Retter i Siellands Stift, dog Høiesteret, Overadmiralitetsretten, Lands Overretten samt Hof= og Stadsretten og øvrige Retter i Kjøbenhavn derunder ikke indbefattede. - Under det slesvig-holsteen lauenborgske Kancellie: Den 7 Decbr. f. A. er Kammerherre, Land= og Overrets raad og Provst for det adelige Kloster i Urressen, J. C. Grev v. Ahlefeldt, i Naade entlediget fra at være Medlem af det holsteen lauenborgske Overret; Hof= og Landretsadvokat C. F. Schmidt, i Kiel, i Naade entlediget fra hans Embede som Justitiarius for det adelige Gods Uhlenhorst. Den 14de: Chafor Sekretariats=Kontoiret for 1ste og 4de Departement under Kancelliet, Kancellieraad J. F. T. Dumreicher, beskikket til Chef for Expeditionskontoiret under bemeldte Kancellie; hidtil værende Kancellist, Kancelliesekretair H. C. Esmarch, til Chafor Sekretariatskontoiret for det første og 4de Departement og Kandidat i Lovkyndigheden og Volontair i Kancelliet, ( Friis, til Kancellist; Kandidaterne i Lovkyndigheden A. H. Lubeseder af Gieschenhagen og C. A. Schrøder i Altona til Underretsadvokater i Hertugdømmene Slesvig og Holsteen; Ho- og Landretsadvokat C. F. Schmidt i Kiel i Naade entledige fra hans Embede som Justitiarius for de adelige Godser: Oste, rade, Kluvenstek og Georgentral, og Assistentshuusforvalte, F. Schrøder i Kiel beskikket til Justitiarius for det adelige GodsUhlenhørst.
Odense Adresse-Contoirs Efterretninger, 1820-01-06
Vakancer: Under det danske Kancellie Grinderslef og Grønning Sognekald i Viborg Stift, 270 Rbd. Formanden Hr. Spliid oppebærer i aarlig Pension: Tiender af 151 Tdr. 3 Skpr. 1 Fdkr. Hartkorn, hvoraf han selv betaler Tiende=Skatten, desuden erholder han frie Græsning og Foder til 1 Koe, 20 Læs Hedetørv og Brugen af 2 Skpr. Land af Præstegaardens Jord.
Odense Adresse-Contoirs Efterretninger, 1820-01-06
Beltpassage fra den 29 Decbr. 1819 til den 2 Jan. 1820. Fra Sielland til Fyen. Kammerjunker Mylius med Tjener; F. C. J. G. Greve, Trampe med Datter; Kjøbmændene F. Gørrissen og C. G. Gørrissen; Kapitain W. Morris; J. Fusi med Tjener; Kjøbmand P. C. Finking; Skibskapitain H. May. Fra Fyen til Sjelland.
Odense Adresse-Contoirs Efterretninger, 1820-01-06
Sekond=Ritmester J. v. Schmidt; Kjøbmændene L. Abrahams og D. S. Jakobsen; Premierlieutenant C. E. v. Øehl, Sekond-Lieutenant G. F. v. Mechlenborg; Kapitain og Ridder, v. Krohn af Oldenborgske Jnfanterie=Regiment. Avertissements Da heel ubetydelige Rentesummer endnu til Datum ere indkomne for det Scheelske Fideikommis, saa advares herved samtlige dets udeblevne Debitorer, thi Executorerne have besluttet, uden Persons Anseelse, at søge Enhver som ei inden Terminens Udløb har er lagt Renter, til at udbetale den dem betroede Kapital. H. F. Scheel. Odense den 18 Decbr. 1819.
Odense Adresse-Contoirs Efterretninger, 1820-01-06
Avertissement No. 111 for den Steenfeldtske Familie, som oplyser hvad passeret er i den Steenfeldtske Legat=Sag siden sidste Avertissement No. 11, ved Legattets Forstander, Toldkasserer Johannes Dall; Motto: "Ander Jahr, ander Glück. er nylig udkommet og sælges her paa Adressekontoiret, saavelsom paa Bogladerne i Kjøbenhavn og Jydland for 24 Rbs. heftet.
Odense Adresse-Contoirs Efterretninger, 1820-01-06
Avertissementerne No. 1 og II kan ligeledes endnu faaes paa samme Steder for 1 Rbd. Exemplaret.